Njihov je posao nešto što bi malo tko poželio. Ne samo da čiste vlastiti, već čiste i tuđi izmet. Dario i Admir proteklih se pet godina bave odčepljivanjem kanalizacija.

Dok je većini građana taj posao nezamisliv, njih su dvojica susrete s tuđim toaletima pretvorili u dobru zafrkanciju. Slogan "Vaš drek, naš kruh" plijeni i poglede i osmijehe. Donosimo kako izgleda radni dan dvojca koji pokazuje kako poštovanje prema profesiji kreće od njih samih.

Posao je to koji je većini nezamisliv, no ipak kada izmet zapliva po vlastitom stanu, upravo njihov broj telefona u panici okrećemo. Tvrtka Ases usluge dnevno prođe i do 12 različitih intervencija. Ovi su momci svakodnevne susrete s tuđim toaletima pretvorili u zabavu. Službeni slogan ove tvrtke je „Vaš drek, naš kruh“. Provjerili smo kako zapravo izgleda njihov radni dan.

„Stranke ne biramo. Svi seru. I oženjeni i neoženjeni. I stranci i ilegalci. I domaći“, kaže Admir Suljić.

Kad se toaleti otmu kontroli...

Kad se toaleti otmu kontroli, spašava ih Admir. Svoju tvrtku osnovao je prije sedam godina. Od keramike došao do - odštopavanja kanalizacije.

„Ljudi da ne jedu, onda ne bi ni srali, a mi ne bi imali što raditi. Nekad kažem da sam drek skretničar, nekad kažem da odštopavam kanalizaciju, nekad kažem da sam električar, vodoinstalater... Ovisi od ljudi koji pitaju“, kaže Admir.

Kaže kako su ljudi, kad ih nazovu, uglavnom u panici.

„Nikome nije jednostavno da mu drek pliva po stanu ili da mu drek pliva po dvorištu“, kaže Admir.

Neugodnu narav ovog posla lakše je podnijeti uz šale.

„Uglavnom su ljudi povučeni u sebe, znaš, stid ih je. Kad mu dođeš, čeprkaš po njegovoj školjki, a on zna da je prije sat vremena srao i da je to ostalo u školjki, tim ljudima nije ugodno“, kaže Admir.

Dok se Dario hvata ukoštac sa zaštopanim toaletom, Admir juri na iduću intervenciju.

"Svi osjećaju stid"

Različite intervencije, ali kod ljudi isti osjećaj - stid.

„Naš drek, njihov je kruh. Baš kako kaže njihov slogan koji uspješno plijeni poglede - i osmijehe. Znaju čak i zaustavit kad se voze pokraj nas... Kao "Bravo, prava reklama"“, kaže Dario.

Njegov kolega Admir kaže kako im je slogan dignuo posao „tisuću posto“.

Draž slogana leži u njegovoj iskrenosti, kojoj - rijetki mogu odoljeti.

„Kad dođete na adresu, ljudi u vas gledaju k'o u Boga“, kaže Admir.

Ekipa Provjerenog provela je jedan radni dan s ovim simpatičnim momcima. Što su sve doživjeli, pogledajte u videoprilogu.

Emisiju gledajte četvrtkom od 21:30 na Novoj TV, a više o pričama iz Provjerenog saznajte na novatv.hr/provjereno



Propustili ste emisiju? Pogledajte je besplatno na novatv.hr

